phoneee/thai-legal-corpus huggingface dataset:
พระราชกฤษฎีกาพระราชกฤษฎีกาโอนกรรมสิทธิ์ที่ธรณีสงฆ์ในท้องที่ตำบลโคกเพลาะอำเภอพนัสนิคมจังหวัดชลบุรี ของวัดเขาบางทรายตำบลบางทรายอำเภอเมืองชลบุรี จังหวัดชลบุรีให้แก่กรมชลประทานพ.ศ. ๒๕๕๕ ภูมิพลอดุลยเดชป.ร.ให้ไว้ ณวันที่ ๘ มีนาคม พ.ศ. ๒๕๕๕เป็นปีที่ ๖๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรโอนกรรมสิทธิ์ที่ธรณีสงฆ์ ในท้องที่ตำบลโคกเพลาะอำเภอพนัสนิคม จังหวัดชลบุรี ของวัดเขาบางทราย ตำบลบางทราย อำเภอเมืองชลบุรีจังหวัดชลบุรี ให้แก่กรมชลประทาน เพื่อก่อสร้างคลองส่งน้ำสายใหญ่อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๓๔ วรรคสอง แห่งพระราชบัญญัติคณะสงฆ์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่ ๒) พ.ศ. ๒๕๓๕จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาโอนกรรมสิทธิ์ที่ธรณีสงฆ์ ในท้องที่ตำบลโคกเพลาะอำเภอพนัสนิคม จังหวัดชลบุรี ของวัดเขาบางทราย ตำบลบางทราย อำเภอเมืองชลบุรี จังหวัดชลบุรีให้แก่กรมชลประทาน พ.ศ. ๒๕๕๕มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้โอนกรรมสิทธิ์ที่ธรณีสงฆ์ในท้องที่ตำบลโคกเพลาะ อำเภอพนัสนิคม จังหวัดชลบุรี เนื้อที่ ๔ ไร่ ๘๐ ตารางวาของวัดเขาบางทราย ตำบลบางทราย อำเภอเมืองชลบุรี จังหวัดชลบุรี ภายในแนวเขตตามแผนที่ท้ายพระราชกฤษฎีกานี้ให้แก่กรมชลประทานมาตรา ๔ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาโอนกรรมสิทธิ์ที่ธรณีสงฆ์ในท้องที่ตำบลโคกเพลาะ อำเภอพนัสนิคม จังหวัดชลบุรี ของวัดเขาบางทราย ตำบลบางทรายอำเภอเมืองชลบุรี จังหวัดชลบุรี ให้แก่กรมชลประทาน พ.ศ. ๒๕๕๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากกรมชลประทานได้ก่อสร้างคลองส่งน้ำสายใหญ่ เพื่อประโยชน์แก่การชลประทานตามโครงการท่าลาดในท้องที่ตำบลโคกเพลาะ อำเภอพนัสนิคม จังหวัดชลบุรี และได้ทำการสำรวจแล้วปรากฏว่าแนวเขตคลองส่งน้ำสายนี้ ตอน กม. ที่ ๔๐ + ๔๑๒ - กม. ที่ ๔๐ + ๕๘๘ถูกที่ธรณีสงฆ์ที่ตั้งอยู่ในท้องที่ตำบลโคกเพลาะ อำเภอพนัสนิคม จังหวัดชลบุรี ของวัดเขาบางทรายตำบลบางทราย อำเภอเมืองชลบุรี จังหวัดชลบุรี เนื้อที่ ๔ ไร่ ๘๐ ตารางวาตามโฉนดที่ดิน เลขที่ ๙๑๗๒ ซึ่งกรมชลประทานได้ติดต่อกับสำนักงานพระพุทธศาสนาแห่งชาติเพื่อขอโอนกรรมสิทธิ์ที่ธรณีสงฆ์ดังกล่าวให้แก่กรมชลประทานและสำนักงานพระพุทธศาสนาแห่งชาติได้นำเสนอมหาเถรสมาคมพิจารณาแล้วไม่ขัดข้อง และวัดเขาบางทรายได้รับค่าผาติกรรมจากกรมชลประทานแล้วสมควรโอนกรรมสิทธิ์ที่ธรณีสงฆ์ดังกล่าวให้แก่กรมชลประทาน จึงจำเป็นต้องตราพระราชกฤษฎีกานี้ปริยานุช/ผู้จัดทำ๑๙ มีนาคม ๒๕๕๕ปณตภร/ผู้ตรวจ๒๑ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนที่ ๒๖ ก/หน้า ๑๐/๑๖ มีนาคม ๒๕๕๕
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๖๙/๒๕๕๑)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท ไทยน้ำทิพย์ จำกัด ดังต่อไปนี้ข้อ ๑เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๗๖/๒๕๕๑ ลงวันที่ ๑๕ กรกฎาคม๒๕๕๑ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝากระป๋องทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินตรงกลางฝามีอักษรภาษาไทยสีน้ำเงิน คำว่า น้ำหวานกลิ่นสตรอเบอร์รีเหนือ คำว่า น้ำหวานกลิ่นสตรอเบอร์รี มีอักษรภาษาไทยและตัวเลขสีน้ำเงินคำว่า บริษัท ไทยน้ำทิพย์ จำกัด ปริมาตรสุทธิ 240 ซม.3ใต้ คำว่า น้ำหวานกลิ่นสตรอเบอร์รี มีอักษรภาษาไทยสีน้ำเงินคำว่า เหนืออักษร น มีรูปใบไม้ ๑ ใบภายในรูปใบไม้แบ่งเป็น ๒ ส่วน ส่วนบนสีเทา ส่วนล่างสีน้ำเงินใต้ คำว่า มีอักษรภาษาไทยสีน้ำเงิน คำว่า เครื่องหมายการค้าจดทะเบียนแฟนต้าข้อ ๒เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๑๗๗/๒๕๕๑ ลงวันที่ ๑๕ กรกฎาคม๒๕๕๑ เป็นเครื่องหมายแสดงการเสียภาษีจดทะเบียน ป็นสิ่งผนึกภาชนะฝากระป๋องทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินตรงกลางฝามีอักษรภาษาไทยสีน้ำเงิน คำว่า น้ำหวานกลิ่นส้มเหนือ คำว่า น้ำหวานกลิ่นส้ม มีอักษรภาษาไทยและตัวเลขสีน้ำเงินคำว่า บริษัท ไทยน้ำทิพย์ จำกัด ปริมาตรสุทธิ 240 ซม.3ใต้ คำว่า น้ำหวานกลิ่นส้ม มีอักษรภาษาไทยสีน้ำเงินคำว่า เหนืออักษร น มีรูปใบไม้ ๑ ใบ ภายในรูปใบไม้แบ่งเป็น๒ ส่วน ส่วนบนสีเทา ส่วนล่างสีน้ำเงินใต้ คำว่า มีอักษรภาษาไทยสีน้ำเงิน คำว่า เครื่องหมายการค้าจดทะเบียนแฟนต้าประกาศณ วันที่ ๑๕ สิงหาคม พ.ศ. ๒๕๕๑สุพูลธรรมจักษุเจ้าหน้าที่บริหารงานการเงินและบัญชี๘ ปฏิบัติหน้าที่ผู้อำนวยการสำนักบริหารการคลังและรายได้ปฏิบัติราชการแทนอธิบดีกรมสรรพสามิตปริยานุช/ผู้จัดทำ๔มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๐ ง/หน้า ๕๙/๒๖ กุมภาพันธ์ ๒๕๕๒
พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยธรรมศาสตร์ทบวงมหาวิทยาลัยพ.ศ. ๒๕๓๙ ภูมิพลอดุลยเดช ป.ร.ให้ไว้ ณ วันที่ ๙กุมภาพันธ์ พ.ศ. ๒๕๓๙เป็นปีที่ ๕๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการจัดตั้งส่วนราชการในมหาวิทยาลัยธรรมศาสตร์ทบวงมหาวิทยาลัย เสียใหม่ เพื่อให้เหมาะสมยิ่งขึ้นอาศัยอำนาจตามความในมาตรา ๑๗๘ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๑๐ วรรคหนึ่งแห่งพระราชบัญญัติมหาวิทยาลัยธรรมศาสตร์ พ.ศ. ๒๕๓๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยธรรมศาสตร์ทบวงมหาวิทยาลัย พ.ศ. ๒๕๓๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาจัดตั้งส่วนราชการในมหาวิทยาลัยธรรมศาสตร์ทบวงมหาวิทยาลัย พ.ศ. ๒๕๓๓มาตรา ๔ให้จัดตั้งส่วนราชการในมหาวิทยาลัยธรรมศาสตร์ ทบวงมหาวิทยาลัย ดังนี้(๑) สำนักงานอธิการบดี(๒) บัณฑิตวิทยาลัย(๓) คณะทันตแพทยศาสตร์(๔) คณะนิติศาสตร์(๕) คณะพาณิชยศาสตร์และการบัญชี(๖) คณะแพทยศาสตร์(๗) คณะรัฐศาสตร์(๘) คณะวารสารศาสตร์และสื่อสารมวลชน(๙) คณะวิทยาศาสตร์และเทคโนโลยี(๑๐) คณะวิศวกรรมศาสตร์(๑๑) คณะศิลปศาสตร์(๑๒) คณะเศรษฐศาสตร์(๑๓) คณะสหเวชศาสตร์(๑๔) คณะสังคมวิทยาและมานุษยวิทยา(๑๕) คณะสังคมสงเคราะห์ศาสตร์(๑๖) สถาบันทรัพยากรมนุษย์(๑๗) สถาบันไทยคดีศึกษา(๑๘) สถาบันประมวลข้อมูลเพื่อการศึกษาและการพัฒนา(๑๙) สถาบันภาษา(๒๐) สถาบันเอเชียตะวันออกศึกษา(๒๑) สำนักทะเบียนและประมวลผล(๒๒) สำนักบัณฑิตอาสาสมัคร(๒๓) สำนักเสริมศึกษาและบริการสังคม(๒๔) สำนักหอสมุดมาตรา ๕ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากปัจจุบันประเทศไทยประสบปัญหาการขาดแคลนบุคลากรทางด้านสาขาวิชาทันตแพทยศาสตร์และสาขาวิชาเทคนิคการแพทย์อยู่เป็นจำนวนมากจึงสมควรจัดตั้งคณะทันตแพทยศาสตร์และคณะสหเวชศาสตร์ขึ้นในมหาวิทยาลัยธรรมศาสตร์ เพื่อผลิตบัณฑิตในสาขาดังกล่าวให้สอดคล้องกับแนวทางความต้องการของสังคมในปัจจุบันรวมทั้งเป็นแหล่งศึกษา ค้นคว้า วิจัย และให้บริการทางวิชาการด้านทันตแพทยศาสตร์ด้านวิทยาศาสตร์การแพทย์ และด้านสาธารณสุขซึ่งจะเป็นประโยชน์ต่อการพัฒนาประเทศโดยส่วนรวม และโดยที่มาตรา ๑๐ วรรคหนึ่งแห่งพระราชบัญญัติมหาวิทยาลัยธรรมศาสตร์ พ.ศ. ๒๕๓๑ กำหนดให้การจัดตั้งคณะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้วิชชุตา/ผู้จัดทำ๗กุมภาพันธ์ ๒๕๕๔นฤตยา/ผู้ตรวจ๒๓ พฤษภาคม ๒๕๕๔[๑] ราชกิจจานุเบกษาเล่ม ๑๑๓/ตอนที่ ๓ ก/หน้า ๗/๒๑ เมษายน ๒๕๓๙
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลห้างสูง ตำบลหนองใหญ่ตำบลคลองพลูตำบลหนองเสือช้าง ตำบลเขาซก อำเภอหนองใหญ่ จังหวัดชลบุรีและตำบลป่ายุบในอำเภอวังจันทร์ จังหวัดระยองให้เป็นเขตปฏิรูปที่ดินพ.ศ. ๒๕๔๓ ภูมิพลอดุลยเดช ป.ร.ให้ไว้ ณ วันที่ ๗กุมภาพันธ์ พ.ศ. ๒๕๔๓เป็นปีที่ ๕๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดิน ในท้องที่ตำบลห้างสูงตำบลหนองใหญ่ตำบลคลองพลู ตำบลหนองเสือช้าง ตำบลเขาซก อำเภอหนองใหญ่ จังหวัดชลบุรีและตำบลป่ายุบใน อำเภอวังจันทร์ จังหวัดระยอง ให้เป็นเขตปฏิรูปที่ดินอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทยและมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลห้างสูงตำบลหนองใหญ่ ตำบลคลองพลู ตำบลหนองเสือช้าง ตำบลเขาซกอำเภอหนองใหญ่ จังหวัดชลบุรีและตำบลป่ายุบใน อำเภอวังจันทร์ จังหวัดระยอง ให้เป็นเขตปฏิรูปที่ดิน พ.ศ. ๒๕๔๓มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลห้างสูง ตำบลหนองใหญ่ ตำบลคลองพลูตำบลหนองเสือช้างตำบลเขาซก อำเภอหนองใหญ่ จังหวัดชลบุรี และตำบลป่ายุบใน อำเภอวังจันทร์จังหวัดระยอง ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลห้างสูง ตำบลหนองใหญ่ตำบลคลองพลู ตำบลหนองเสือช้าง ตำบลเขาซกอำเภอหนองใหญ่ จังหวัดชลบุรี และตำบลป่ายุบใน อำเภอวังจันทร์ จังหวัดระยอง ให้เป็นเขตปฏิรูปที่ดินพ.ศ. ๒๕๔๓(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่ตำบลห้างสูง ตำบลหนองใหญ่ ตำบลคลองพลู ตำบลหนองเสือช้างตำบลเขาซก อำเภอหนองใหญ่ จังหวัดชลบุรีและตำบลป่ายุบใน อำเภอวังจันทร์จังหวัดระยอง มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑๒ กุมภาพันธ์ ๒๕๕๘[๑] ราชกิจจานุเบกษาเล่ม ๑๑๗/ตอนที่ ๙ ก/หน้า ๒๐/๑๗ กุมภาพันธ์ ๒๕๔๓
ประกาศธนาคารแห่งประเทศไทยที่ สกง. 32/2562เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนพฤษภาคม 2562----------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรแห่งประเทศไทย อายุไม่เกิน 15 วัน ในเดือนพฤษภาคม 2562อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้ | | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ. 18/14/62 | 40,000 | 2 พฤษภาคม 2562 | 7/5/62 - 21/5/62 | 14 |อื่นๆ - 4. วันเริ่มต้นบังคับใช้ ตั้งแต่วันที่ 30 เมษายน 2562ผู้มีอํานาจลงนาม - ประกาศ ณ วันที่ 26 เมษายน 2562 (นางสาววชิรา อารมณ์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
คำพิพากษาศาลฎีกาที่ 201/2487หลักกฎหมาย: ในสัญญาซื้อขายระบุว่าขายที่ดินกับสิ่งปลูกสร้างบนที่ดินนั้นย่อมครอบถึงโรงเรือนบนที่ดินซึ่งเสาไม่ได้ฝังดินด้วยกรณีที่ถือว่าช่อไฟฟ้าที่ติดอยู่กับสิ่งปลูกสร้าง ไม่ใช่เป็นเครื่องอุปกรณ์ซึ่งไม่ตกติดไปกับสิ่งปลูกสร้างที่ขาย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 201/2487นายสงบ สุจริตกุลโจทก์นายจุลินทร์ ล่ำซำจำเลย ป.พ.พ. ม. 100, ม. 107, ม. 109, ม. 110, ม. 368, ม. 461ในสัญญาซื้อขายระบุว่าขายที่ดินกับสิ่งปลูกสร้างบนที่ดินนั้นย่อมครอบถึงโรงเรือนบนที่ดินซึ่งเสาไม่ได้ฝังดินด้วยกรณีที่ถือว่าช่อไฟฟ้าที่ติดอยู่กับสิ่งปลูกสร้าง ไม่ใช่เป็นเครื่องอุปกรณ์ซึ่งไม่ตกติดไปกับสิ่งปลูกสร้างที่ขาย(ชม จามรมาน-ทิพปัญญา อ. บุปผเวส-ธ.บุนยาะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 201/2487นายสงบ สุจริตกุลโจทก์นายจุลินทร์ ล่ำซำจำเลย ป.พ.พ. ม. 100, ม. 107, ม. 109, ม. 110, ม. 368, ม. 461ในสัญญาซื้อขายระบุว่าขายที่ดินกับสิ่งปลูกสร้างบนที่ดินนั้นย่อมครอบถึงโรงเรือนบนที่ดินซึ่งเสาไม่ได้ฝังดินด้วยกรณีที่ถือว่าช่อไฟฟ้าที่ติดอยู่กับสิ่งปลูกสร้าง ไม่ใช่เป็นเครื่องอุปกรณ์ซึ่งไม่ตกติดไปกับสิ่งปลูกสร้างที่ขาย(ชม จามรมาน-ทิพปัญญา อ. บุปผเวส-ธ.บุนยาะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉบับที่๑๙ (พ.ศ. ๒๕๓๗)ออกตามความในพระราชบัญญัติรถยนตร์พ.ศ.๒๕๒๒------------- อาศัยอำนาจตามความในมาตรา๕ (๑) แห่งพระราชบัญญัติรถยนตร์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๗) พ.ศ. ๒๕๓๐ รัฐมนตรีว่าการกระทรวงคมนาคม ออกกฎกระทรวงไว้ ดังต่อไปนี้ ข้อ๑ ให้ยกเลิกความใน (ข) ของข้อ ๑ (๑)แห่งกฎกระทรวง ฉบับที่ ๕(พ.ศ. ๒๕๒๔) ออกตามความในพระราชบัญญัติรถยนตร์ พ.ศ. ๒๕๒๒และให้ใช้ความต่อไปนี้แทน "(ข)รถยนตร์รับจ้าง ต้องเป็นรถเก๋งสองตอน ขนาดกว้างของรถไม่เกิน ๒.๕๐เมตร ยาวไม่เกิน ๖ เมตรมีประตูไม่ต่ำกว่าสี่ประตูซึ่งต้องเป็นประตูที่มิได้ติดตั้งระบบควบคุมการปิดเปิดประตูรถจากศูนย์กลาง (CENTRAL LOCK)กระจกกันลมต้องเป็นกระจกที่โปร่งใสสามารถมองเห็นสภาพภายในรถและสภาพจราจรภายนอกรถได้ชัดเจน และห้ามมิให้นำวัสดุอื่นใดมาติดหรือบังส่วนหนึ่งส่วนใดของกระจกเว้นแต่เป็นการติดเครื่องหมายหรือเอกสารตามที่กฎหมายกำหนดหรือการติดวัสดุสำหรับบังหรือกรองแสงแดดที่กระจกกันลมด้านหน้าตามขนาดที่กรมการขนส่งทางบกกำหนดเครื่องยนต์ต้องมีความจุในกระบอกสูบรวมกันตั้งแต่๑,๐๐๐ ลูกบาศก์เซนติเมตรขึ้นไป" ข้อ๒ให้เจ้าของหรือผู้ครอบครองรถยนตร์รับจ้าง (TAXI) ที่ติดตั้งระบบควบคุมการปิดเปิดประตูจากศูนย์กลาง (CENTRAL LOCK)และได้จดทะเบียนไว้ก่อนวันที่กฎกระทรวงนี้ใช้บังคับถอดระบบควบคุมการปิดเปิดประตูรถจากศูนย์กลางออกภายในสามสิบวันนับแต่วันที่กฎกระทรวงนี้ใช้บังคับ ให้ไว้ณ วันที่ ๑๑ สิงหาคม พ.ศ. ๒๕๓๗ จรัส พั้วช่วย รัฐมนตรีช่วยว่าการกระทรวงคมนาคมปฏิบัติราชการแทน รัฐมนตรีว่าการกระทรวงคมนาคม+--------------------------------------------------------------------------------------------------+หมายเหต ุ:- เหตุผลในการประกาศใช้กฎกระทรวงฉบับนี้ คือเนื่องจากในปัจจุบันได้มีผู้ขับขี่รถยนตร์บางรายนำรถยนตร์รับจ้าง (TAXI)ที่ติดฟิล์มกรองแสงหรือวัสดุอื่นใดเพื่อบังหรือกรองแสงแดดไว้ที่กระจกและติดตั้งระบบควบคุมการปิดเปิดประตูจากศูนย์กลางใกล้ที่นั่งคนขับ(CENTRAL LOCK)ไปใช้เป็นเครื่องมือในการกระทำความผิดอาญาเช่น ข่มขู่เอาทรัพย์สินหรือทำร้ายร่างกายผู้โดยสารเนื่องจากสภาพรถที่ติดฟิล์มกรองแสงทำให้บุคคลภายนอกไม่สามารถมองเห็นภายในรถได้โดยชัดเจน และผู้โดยสารเองไม่สามารถออกจากรถได้เนื่องจากประตูรถถูกควบคุมโดยผู้ขับขี่ ดังนั้นสมควรกำหนดลักษณะของรถยนตร์รับจ้าง (TAXI) เพิ่มเติมเพื่อป้องกันมิให้มีการนำรถยนตร์รับจ้างที่มีลักษณะดังกล่าวไปใช้เป็นเครื่องมือในการกระทำความผิดอาญาดังกล่าว ทั้งนี้ เพื่อเป็นการคุ้มครองผู้โดยสาร และเพื่อประโยชน์ในการตรวจสอบควบคุมของเจ้าพนักงาน จึงจำเป็นต้องออกกฎกระทรวงนี้[รก.๒๕๓๗/๓๖ก/๔๔/๒๔ สิงหาคม ๒๕๓๗]
ประกาศการประปานครหลวงประกาศการประปานครหลวงเรื่องปรับอัตราค่าน้ำดิบจากคลองประปา[๑] ตามประกาศการประปานครหลวง เมื่อวันที่ ๒๒ กันยายน๒๕๓๒ เรื่อง การขออนุญาตใช้น้ำดิบจากคลองประปาและอัตราค่าน้ำดิบนั้นการประปานครหลวงยังคงให้การอนุเคราะห์แก่ผู้มีความจำเป็นต้องขอใช้น้ำดิบจากคลองประปาของการประปานครหลวงตามกำหนดหลักเกณฑ์การขออนุญาตใช้น้ำดิบจากคลองประปาตามประกาศข้างต้นต่อไป ยกเว้นอัตราค่าน้ำดิบที่กำหนดไว้เดิมไม่เหมาะสมกับต้นทุนค่าใช้จ่ายต่าง ๆ ที่สูงขึ้น ดังนั้น เพื่อให้สอดคล้องกับค่าใช้จ่ายต่างๆ ในกระบวนการส่งน้ำ จึงให้ปรับอัตราค่าน้ำดิบจากคลองประปาใหม่ดังนี้๑.อัตราค่าน้ำดิบประเภทที่อยู่อาศัย วัด โรงเรียนหรือสาธารณสถานให้คิดค่าน้ำดิบ ลูกบาศก์เมตรละ ๑.๐๐ บาท๒.อัตราค่าน้ำดิบประเภทธุรกิจ ให้คิดค่าน้ำดิบ ลูกบาศก์เมตรละ ๒.๐๐ บาททั้งนี้ ตั้งแต่วันที่ ๑ พฤษภาคม ๒๕๔๑ เป็นต้นไป และให้ยกเลิกอัตราค่าน้ำดิบตามประกาศที่อ้างถึงข้างต้นประกาศณ วันที่ ๓๐ เมษายน ๒๕๔๑ชวนพิศ ธรรมศิริผู้ว่าการการประปานครหลวงประภาศรี/พิมพ์๑๕ มกราคม ๒๕๕๑หทัยภัทร/ตรวจ๒๙ มกราคม ๒๕๕๑สุเมธ/ปรับปรุง๑๖ กรกฎาคม ๒๕๕๘[๑] ราชกิจจานุเบกษาเล่ม ๑๑๕/ตอนที่ ๙๒ ง/หน้า ๑๑๕/๑๗ พฤศจิกายน ๒๕๔๑
ประกาศกระทรวงการคลังประกาศกระทรวงการคลังเรื่องการขยายระยะเวลาการเบิกเงินกู้สำหรับโครงการเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ในปีงบประมาณพ.ศ. ๒๕๕๖ครั้งที่ ๑(เพิ่มเติม)[๑] ด้วยกระทรวงการคลังได้มีการขยายระยะเวลาการเบิกเงินกู้สำหรับโครงการเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ ในปีงบประมาณ พ.ศ. ๒๕๕๖ ครั้งที่ ๑ (เพิ่มเติม) วงเงินกู้ ๔,๘๗๕,๐๐๐,๐๐๐ บาท(สี่พันแปดร้อยเจ็ดสิบห้าล้านบาทถ้วน) ทำให้รายละเอียดและเงื่อนไขที่ระบุในข้อ ๓ของประกาศกระทรวงการคลัง เรื่อง การกู้เงินสำหรับโครงการเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ ในปีงบประมาณ พ.ศ. ๒๕๕๖ ครั้งที่ ๑ (เพิ่มเติม) ลงวันที่ ๒๗ มิถุนายน๒๕๕๖ มีการเปลี่ยนแปลงไปเพื่อให้เป็นไปตามความในมาตรา ๑๒แห่งพระราชกำหนดให้อำนาจกระทรวงการคลังกู้เงินเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ และมาตรา ๑๖ วรรคหนึ่ง แห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบทั่วกันว่าข้อ ๑ รายละเอียดและเงื่อนไขการกู้เงินตามประกาศข้างต้นได้มีการเปลี่ยนแปลงไป ดังนี้๓. รายละเอียดเงื่อนไข :๓.๒ โดยกระทรวงการคลังจะทยอยเบิกเงินกู้ นับตั้งแต่วันที่ ๑ พฤษภาคม๒๕๕๖ ถึงวันที่ ๓๐ เมษายน ๒๕๕๘ โดยจะแจ้งให้ ผู้ให้กู้ ทราบล่วงหน้าไม่น้อยกว่า ๒วันทำการข้อ ๒ รายละเอียดและเงื่อนไขการกู้เงินอื่นเป็นไปตามประกาศเดิมทุกประการประกาศณ วันที่ ๒๘ เมษายน พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๘ พฤษภาคม๒๕๕๗ปริญสินีย์/ผู้ตรวจ๒ มิถุนายน๒๕๕๗[๑] ราชกิจจานุเบกษา เล่ม๑๓๑/ตอนพิเศษ ๘๑ ง/หน้า ๓๔/๒๓ พฤษภาคม ๒๕๕๗
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 38/2557 .เรื่อง หลักเกณฑ์ เงื่อนไข และวิธีการจัดการกองทุน(ฉบับที่ 17) อาศัยอํานาจตามความในข้อ 14 แห่งประกาศคณะกรรมการกํากับตลาดทุนที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคมพ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 91/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 2) ลงวันที่ 1 ตุลาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็น (5/1) ในวรรคหนึ่งของข้อ 43 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 9/2557 เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 15) ลงวันที่ 3 มิถุนายน พ.ศ. 2557 "(5/1) ข้อมูลอัตราส่วนหมุนเวียนการลงทุนของกองทุนรวม (portfolio turnover ratio) ซึ่งคํานวณจากมูลค่าที่ต่ํากว่าระหว่างผลรวมของมูลค่าการซื้อทรัพย์สินกับผลรวมของมูลค่าการขายทรัพย์สิน ที่กองทุนรวมลงทุนในรอบระยะเวลาบัญชีที่ผ่านมา หารด้วยมูลค่าทรัพย์สินสุทธิเฉลี่ยของกองทุนรวมในรอบระยะเวลาบัญชีเดียวกัน"ข้อ ๒ ประกาศนี้ให้ใช้บังคับตั้งแต่วันที่ 30 ธันวาคม พ.ศ. 2557 เป็นต้นไป ผู้มีอํานาจลงนาม - ประกาศ ณ วันที่ 4 ธันวาคม พ.ศ. 2557 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 627/2538หลักกฎหมาย: คำร้องขอให้พิจารณาใหม่ของจำเลย อ้างว่าเพิ่งทราบการส่งหมายและสำเนาคำฟ้องหลังจากพ้นกำหนดยื่นคำให้การแล้ว แต่ตั้งใจที่จะแต่งทนายเพื่อซักค้านพยานโจทก์ เนื่องจากยอดหนี้ที่โจทก์ฟ้องสูงกว่าความจริงจำเลยมีหลักฐานต่อสู้คดีได้ คำขอดังกล่าวไม่มีข้อคัดค้านคำตัดสินชี้ขาดของศาลคำขอให้พิจารณาใหม่จึงไม่ต้องด้วย ป.วิ.พ.มาตรา 208 วรรคสอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 627/2538ธนาคารกรุงไทย จำกัดโจทก์นายกมล เข็มเลิศ กับพวกจำเลย ป.วิ.พ. ม. 208 วรรคสองคำร้องขอให้พิจารณาใหม่ของจำเลย อ้างว่าเพิ่งทราบการส่งหมายและสำเนาคำฟ้องหลังจากพ้นกำหนดยื่นคำให้การแล้ว แต่ตั้งใจที่จะแต่งทนายเพื่อซักค้านพยานโจทก์ เนื่องจากยอดหนี้ที่โจทก์ฟ้องสูงกว่าความจริงจำเลยมีหลักฐานต่อสู้คดีได้ คำขอดังกล่าวไม่มีข้อคัดค้านคำตัดสินชี้ขาดของศาลคำขอให้พิจารณาใหม่จึงไม่ต้องด้วย ป.วิ.พ.มาตรา 208 วรรคสอง(ธีระจิต ไชยาคำ-ปรีชา เฉลิมวณิชย์-สถิตย์ สิทธิลักษณ์)ศาลจังหวัดสุรินทร์ - นายสถาพร โคตรรักษาศาลอุทธรณ์ภาค ๑ - นายสมชัย เกษชุมพลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 627/2538ธนาคารกรุงไทย จำกัดโจทก์นายกมล เข็มเลิศ กับพวกจำเลย ป.วิ.พ. ม. 208 วรรคสองคำร้องขอให้พิจารณาใหม่ของจำเลย อ้างว่าเพิ่งทราบการส่งหมายและสำเนาคำฟ้องหลังจากพ้นกำหนดยื่นคำให้การแล้ว แต่ตั้งใจที่จะแต่งทนายเพื่อซักค้านพยานโจทก์ เนื่องจากยอดหนี้ที่โจทก์ฟ้องสูงกว่าความจริงจำเลยมีหลักฐานต่อสู้คดีได้ คำขอดังกล่าวไม่มีข้อคัดค้านคำตัดสินชี้ขาดของศาลคำขอให้พิจารณาใหม่จึงไม่ต้องด้วย ป.วิ.พ.มาตรา 208 วรรคสอง(ธีระจิต ไชยาคำ-ปรีชา เฉลิมวณิชย์-สถิตย์ สิทธิลักษณ์)ศาลจังหวัดสุรินทร์ - นายสถาพร โคตรรักษาศาลอุทธรณ์ภาค ๑ - นายสมชัย เกษชุมพลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกำหนดพิกัดอัตราศุลกากร (ฉบับที่ 3) พ.ศ. 2547พระราชกำหนด พิกัดอัตราศุลกากร (ฉบับที่ ๓) พ.ศ. ๒๕๔๗ภูมิพลอดุลยเดช ป.ร. ให้ไว้ ณ วันที่ ๑๖ กุมภาพันธ์ พ.ศ. ๒๕๔๗ เป็นปีที่ ๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยพิกัดอัตราศุลกากร อาศัยอำนาจตามความในมาตรา ๒๒๐ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกำหนดขึ้นไว้ ดังต่อไปนี้มาตรา 1 มาตรา ๑ พระราชกำหนดนี้เรียกว่า "พระราชกำหนดพิกัดอัตราศุลกากร (ฉบับที่ ๓) พ.ศ. ๒๕๔๗"มาตรา 2 มาตรา ๒ พระราชกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๑๔ ทวิ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากร พ.ศ. ๒๕๓๐ (ฉบับที่ ๓) พ.ศ. ๒๕๔๑ และให้ใช้ความต่อไปนี้แทน "มาตรา ๑๔ ทวิ เพื่อปฏิบัติตามข้อผูกพันตามอนุสัญญาระบบฮาร์โมไนซ์มาตรา 3 หรือเพื่อปฏิบัติตามข้อผูกพันตามสัญญาหรือความตกลงระหว่างประเทศที่เป็นประโยชน์แก่การเศรษฐกิจของประเทศ รัฐมนตรีว่าการกระทรวงการคลังโดยความเห็นชอบของคณะรัฐมนตรี มีอำนาจประกาศยกเลิก เพิ่ม หรือแก้ไขเพิ่มเติมความในภาค ๑ หลักเกณฑ์การตีความพิกัดอัตราศุลกากร และภาค ๒ พิกัดอัตราอากรขาเข้าท้ายพระราชกำหนดนี้ได้มาตรา 3 โดยในการนี้ให้มีอำนาจประกาศยกเลิก เพิ่ม หรือแก้ไขเพิ่มเติมอัตราอากรในช่องอัตราอากรขาเข้าให้เท่ากับหรือไม่สูงกว่าอัตราเดิมตามกฎหมายที่ใช้บังคับอยู่ขณะที่แก้ไขเพิ่มเติมนั้นได้ด้วย ประกาศตามวรรคหนึ่งให้ประกาศในราชกิจจานุเบกษา"ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรีหมายเหตุ :- เหตุผลในการประกาศใช้พระราชกำหนดฉบับนี้ คือ โดยที่ประเทศไทยได้ลงนามในพิธีสารว่าด้วยการนำพิกัดอัตราศุลกากรฮาร์โมไนซ์อาเซียนมาใช้ ทำให้ต้องแก้ไขพิกัดอัตราศุลกากรให้สอดคล้องกับพันธกรณีตามพิธีสารดังกล่าว จึงจำเป็นต้องแก้ไขเพิ่มเติมพระราชกำหนดพิกัดอัตราศุลกากร พ.ศ. ๒๕๓๐เพื่อให้รัฐมนตรีว่าการกระทรวงการคลังโดยความเห็นชอบของคณะรัฐมนตรี มีอำนาจประกาศแก้ไขเพิ่มเติมความในภาค ๑ หลักเกณฑ์การตีความพิกัดอัตราศุลกากร และภาค ๒ อัตราอากรขาเข้า เพื่อปฏิบัติตามข้อผูกพันตามสัญญาหรือความตกลงระหว่างประเทศที่เป็นประโยชน์แก่การเศรษฐกิจของประเทศได้ด้วยการดำเนินการดังกล่าวจะทำให้สามารถจำแนกประเภทสินค้าได้สอดคล้องกับระบบการจำแนกประเภทสินค้าของอาเซียนซึ่งมีความสำคัญในการขยายความร่วมมือทางเศรษฐกิจและการอำนวยความสะดวกทางการค้าระหว่างประเทศในกลุ่มประเทศสมาชิกอาเซียนซึ่งจำเป็นต้องดำเนินการโดยเร่งด่วนเพื่อประโยชน์ต่อการลงทุนในอาเซียนและส่งเสริมสนับสนุนการเปิดการค้าเสรีอันจะเป็นผลให้ระบบเศรษฐกิจของประเทศมั่นคงขึ้น และโดยที่เรื่องนี้เป็นกฎหมายเกี่ยวด้วยภาษีอากรซึ่งจะต้องได้รับการพิจารณาโดยด่วนและลับเพื่อรักษาประโยชน์ของแผ่นดิน จึงจำเป็นต้องตราพระราชกำหนดนี้ประกาศสำนักนายกรัฐมนตรี เรื่อง การอนุมัติพระราชกำหนดพิกัดอัตราศุลกากร (ฉบับที่ ๓) พ.ศ. ๒๕๔๗
ประกาศกระทรวงพาณิชย์ประกาศกระทรวงพาณิชย์เรื่องกำหนดอัตราค่าบริการการตรวจสอบมาตรฐานสินค้าและการออกใบรับรองมาตรฐานสินค้าข้าวฟ่าง อาศัยอำนาจตามความในมาตรา ๔แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ให้ยกเลิก(๑) ข้อ ๕ แห่งประกาศกระทรวงเศรษฐการ เรื่องมาตรฐานข้าวฟ่าง ลงวันที่ ๕ มกราคม ๒๕๐๙ซึ่งแก้ไขเพิ่มเติมโดยประกาศกระทรวงพาณิชย์ เรื่อง มาตรฐานข้าวฟ่าง (ฉบับที่ ๒)ลงวันที่ ๒๒ สิงหาคม ๒๕๑๗(๒) ข้อ ๖ แห่งประกาศกระทรวงเศรษฐการ เรื่องมาตรฐานข้าวฟ่าง ลงวันที่ ๕ มกราคม ๒๕๐๙ข้อ ๒ให้กำหนดอัตราค่าบริการการตรวจสอบมาตรฐานสินค้าข้าวโพดไว้ดังต่อไปนี้ก. ในเขตกรุงเทพมหานคร เมตริกตันละไม่เกิน ๘บาทข. นอกเขตกรุงเทพมหานคร(๑) ปริมาณไม่เกิน ๑,๐๐๐ เมตริกตันเมตริกตันละไม่เกิน ๑๐ บาท(๒) ปริมาณไม่เกิน ๑,๐๐๐ เมตริกตันเมตริกตันละไม่เกิน ๙ บาทข้อ ๓ให้กำหนดอัตราค่าบริการการออกใบรับรองมาตรฐานสินค้าข้าวฟ่างไว้ดังนี้ปริมาณไม่เกิน ๕๐ เมตริกตัน ไม่เกิน ๒๐ บาทส่วนที่เกิน ๕๐ เมตริกตัน เมตริกตันละไม่เกิน ๐.๔๐ บาทประกาศฉบับนี้ให้ใช้บังคับเมื่อพ้นกำหนด ๑๕วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒ ธันวาคม ๒๕๒๔ชวน หลีกภัยรัฐมนตรีว่าการกระทรวงพาณิชย์อุษมล/ผู้จัดทำ๑๒กันยายน ๒๕๕๔[๑] ราชกิจจานุเบกษาเล่ม ๙๘/ตอนที่ ๒๐๓/ฉบับพิเศษ หน้า ๔/๑๑ ธันวาคม ๒๕๒๔